На основу члана 40 у вези са чланом 15 Статута општине Чајетина („Сл.лист општине Чајетина“, бр. 2/2019) у складу са чланом 2. и чланом 5 . став 3. Закона о озакоњењу објеката ( Сл.гласник РС бр. 96/15 и 86/18), Скупштина општине Чајетина, на седници одржаној 27. маја 2021. донела је

**ОДЛУКУ О ДАВАЊУ САГЛАСНОСТИ ЗА ОЗАКОЊЕЊЕ ОБЈЕКТА ИЗГРАЂЕНОГ ДЕЛОМ НА КАТ.ПАРЦЕЛИ 4552/2 КО ЧАЈЕТИНА ЧИЈИ ДЕО ПРЕДСТАВЉА ПОВРШИНУ ЈАВНЕ НАМЕНЕ**

1.Даје се сагласност за озакоњење објекта за који је у поступку доношења решења о утврђивању земљишта за редовну употребу и формирању грађевинске парцеле у складу са чланом 70 . Закона о планирању и изградњи у предмету који се у Општинској управи Чајетина води под бројем 463-14/2021-02 утврђено да је делом изграђен на кат.парцели 4552/2 КО Чајетина, која парцела је делом предвиђена Планом генералне регулације насељеног места Чајетина (седиште Општине) са насељеним местом Златибор – I фаза („Сл.лист Општине Чајетина“ број 2/2012, 4/2016, 2/2017, 4/2017, 8/2017, 14/2018, 18/2019, 3/2020 и 4/2020 ) као површина јавне намене.

2.Ова одлука ступа на снагу осмог дана од дана објављивања у „Сл.листу општине Чајетина“.

***О б р а з л о ж е њ е***

Словић Миљана, Словић Радош и Словић Милош обратили су се Скупштини општине Чајетина захтевом за давање сагласности на пројекат парцелације у сврху озакоњења објекта за који је у поступку доношења решења о утврђивању земљишта за редовну употребу и формирању грађевинске парцеле у складу са чланом 70 Закона о планирању и изградњи у предмету који се у Општинској управи Чајетина води под борјем 463-14/2021-02 утврђено да је делом изграђен на кат.парцели број 4552/2 КО Чајетина у јавној својини Општине Чајетина, која парцела је делом предвиђена Планом генералне регулације насељеног места Чајетина (седиште Општине) са насељеним местом Златибор – I фаза („Сл.лист Општине Чајетина“ број 2/2012, 4/2016, 2/2017, 4/2017, 8/2017, 14/2018, 18/2019, 3/2020 и 4/2020 ) као површина јавне намене.

Како је чланом 2 Закона о озакоњењу прописано да озакоњење у смислу истог закона представља јавни интерес Републике Србије а у складу са чланом 5 став 3 истог Закона којим је прописано да, ако је објекат који је предмет озакоњења изграђен на површини која представља јавно добро, надлежни орган ће донети решење о озакоњењу ако у поступку буде донета сагласност управљача јавног добра, донета је одлука као у изреци.

**СКУПШТИНА ОПШТИНЕ ЧАЈЕТИНА**

**Број : 02-64/2021-01 од 27. маја 2021. године**

**ПРЕДСЕДНИК**

**Скупштине општине,**

*Арсен Ђурић*